डॉ. राम मनोहर लोहिया की 103 वीं जयंती पर आयोजित कार्यक्रम में मंत्रियों और सरकारी मशीनरी के भ्रष्टाचार में लिप्त होने की शिकायतों से नाराज मुलायम ने मुख्यमंत्री बेटे अखिलेश को दो टूक लहजे में चापलूस अफसरों से बचने और सीधापन छोड़कर कड़ाई से शासन चलाने की नसीहत दी। उन्होंने कहा कि सरकार के कुछ मंत्री और पार्टी के नेता स्वार्थपूर्ति में लिप्त हैं। दिल्ली में लालकृष्ण आडवाणी ने उनसे कहा है, अभी अखिलेश की छवि बन गई तो ठीक वर्ना सपा सरकार फिर कभी नहीं बनेगी। उन्होंने कहा कि दिल्ली में आडवाणी जी ने अपनी सीट पर बुलाकर कहा कि उत्तर प्रदेश में बहुत भ्रष्टाचार है।